ไอเอ็มเอฟหนุนลดดอกเบี้ย
ไอเอ็มเอฟหนุน ธปท.ผ่อนคลายดอกเบี้ย หลังเศรษฐกิจเสี่ยงโตต่ำกว่า 3.7% ว่างงานสูงแตะ 1%
11 เม.ย. 2558

โดย...ทีมข่าวโพสต์ทูเดย์
ไอเอ็มเอฟหนุน ธปท.ผ่อนคลายดอกเบี้ย หลังเศรษฐกิจเสี่ยงโตต่ำกว่า 3.7% ว่างงานสูงแตะ 1%
ธนาคารแห่งประเทศไทย (ธปท.) รายงานผลการประเมินภาวะเศรษฐกิจไทยประจำปี 2558 ของคณะกรรมการบริหารกองทุนการเงินระหว่างประเทศ (ไอเอ็มเอฟ) เมื่อวันที่ 30 มี.ค. ที่ประเมินว่าเศรษฐกิจไทยอาจจะขยายตัวต่ำกว่าที่คาดว่าจะโต 3.7% โดยนโยบายการเงินการคลังยังจําเปนต่อการสนับสนุนการฟื้นตัวของเศรษฐกิจ
“ไอเอ็มเอฟเห็นว่านโยบายการเงินสามารถผอนคลายเพิ่มเติมไดหากเศรษฐกิจฟื้นตัวลาช้ากวาที่คาด โดยต้องคำนึงถึงผลกระทบของอัตราดอกเบี้ยต่ำต่อเสถียรภาพการเงินด้วย” รายงานระบุ
นอกจากนี้ ไอเอ็มเอฟยังเห็นดวยกับมาตรการดานการคลังเพื่อกระตุนเศรษฐกิจภายใตกรอบนโยบายความยั่งยืนทางการคลัง และเห็นดวยกับการปฏิรูปมาตรการอุดหนุนตางๆ ที่เนนใหความชวยเหลือเฉพาะประชาชนกลุมที่ไดรับผลกระทบรุนแรง แทนการอุดหนุนในวงกวางในชวงที่ผานมา เชน โครงการานําขาว และการอุดหนุนราคาพลังงาน 
ไอเอ็มเอฟ เห็นว่าเศรษฐกิจไทยยังมีปจจัยเสี่ยงจากการลงทุนภาครัฐล่าช้ากว่าที่คาด การขยายตัวของการลงทุนภาคเอกชนยังมีขอจํากัดจากอัตราการใชกําลังการผลิตต่ำ และกังวลความไมแนนอนทางการเมือง ขณะที่ปัจจัยภายนอกมีความเสี่ยงจากการที่เศรษฐกิจประเทศพัฒนาแล้วและประเทศเกิดใหม่ชะลอตัว
ด้านสำนักงานสถิติแห่งชาติ (สสช.) รายงานว่า เดือน มี.ค. 2558 มีผู้ว่างงาน 3.78 แสนคน หรือ 1% ของประชากรวัยแรงงานทั้งสิ้น 38.37 ล้านคน เพิ่มขึ้น 0.8% หรือ 6.7 หมื่นคน จากเดือนก่อนหน้า ส่วนใหญ่เป็นผู้ว่างงานที่เคยทำงานมาก่อน 1.95 แสนคน หรือ 51.6% ของผู้ว่างงาน และเป็นผู้ว่างงานนอกภาคเกษตร 1.77 แสนคน ประกอบด้วยภาคการผลิต 9.6 หมื่นคน และภาคบริการ การค้า 8.1 หมื่นคน
นายวัลลภ วิตนากร รองประธานสภาอุตสาหกรรมแห่งประเทศไทย (ส.อ.ท.) กล่าวว่า การว่างงานที่เพิ่มขึ้นสอดคล้องกับเศรษฐกิจที่ชะลอตัว ผู้ผลิตเพื่อการส่งออกลดกำลังการผลิตลง ไม่มีการจ้างล่วงเวลาหรือโอที ทำให้แรงงานออกจากงานบ้าง แต่อัตราว่างงาน 1% ยังไม่น่ากังวล รวมทั้งพบว่าผู้ประกอบการภาคอุตสาหกรรมพยายามรักษาแรงงานไว้ และยังต้องการแรงงานต่างด้าวเพิ่ม
ทั้งนี้ ผู้ประกอบการยังมองว่า เศรษฐกิจจะเริ่มดีขึ้นในปลายไตรมาส 2 หรือเดือน มิ.ย. โดยงบลงทุนภาครัฐจะเริ่มเข้าสู่ระบบกระตุ้นให้เกิดกิจกรรมทางเศรษฐกิจ 
สำนักข่าวบลูมเบิร์ก รายงานอ้างความคิดเห็นจากสถาบันต่างๆ เช่น ธนาคารเอบีเอ็น แอมโร และธนาคารเอเอ็นซี กรุ๊ป ระบุว่า มีแนวโน้มที่ ธปท.จะประกาศลดอัตราดอกเบี้ยลงในเดือน มิ.ย.นี้ ช่วงเดียวกับที่ธนาคารกลางสหรัฐ (เฟด) เริ่มจะใช้นโยบายรัดกุมมากยิ่งขึ้น